Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 262/12)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Bordeaux Supérieur«

PDO-FR-A0306-AM05

Meddelelsesdato: 7. maj 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Henvisning til den officielle geografiske kode

Listen over kommuner er blevet ajourført på grundlag af den officielle geografiske kode 2020.

Denne ændring er alene redaktionel, det geografiske område er ikke blevet ændret.

Punkt 6 og 9 i enhedsdokumentet ændres som følge af denne ændring.

2. Indførelse af tilpasningsegnede sorter

Vinstokbestanden til rødvin omfatter nu også de tilpasningsegnede sorter arinarnoa, castets, marselan og touriga nacional. Disse druesorter er sene sorter, hvilket kan være en fordel i forbindelse med klimaforandringerne. Desuden er disse sorter mere modstandsdygtige over for skimmel og meldug. Disse fire sorter er egnede til fremstilling af komplekse og kraftige vine med en god struktur og en intens farve, hvilket stemmer overens med de typiske kendetegn ved rødvin med betegnelsen Bordeaux supérieur.

Vinstokbestanden til hvidvin omfatter nu også den tilpasningsegnede sort liliorila. Denne sort er ligeledes en sen sort, der har en god resistens over for skimmel og organoleptiske egenskaber, der stemmer overens med de egenskaber, der er kendetegnende for betegnelsen Bordeaux supérieur.

Andelen af disse sorter er begrænset til 5 % af vinstokbestanden og 10 % af sammenstikningen af den pågældende farve.

Enhedsdokumentet berøres ikke af disse ændringer.

3. Afgrænset parcelområde

Datoen den 11. februar 2021 er blevet tilføjet i bilaget, der indeholder en liste over møderne i det kompetente nationale udvalg, der har godkendt det afgrænsede parcelområde.

Formålet med denne ændring er at indføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med afgrænsningen af parcelområdet inden for det geografiske produktionsområde kan de parceller, der egner sig til produktion af vin med den beskyttede oprindelsesbetegnelse, udpeges.

Enhedsdokumentet berøres ikke af disse ændringer.

4. Tilknytning til oprindelsesstedet

På grund af kommunesammenlægningen er tilknytningen til oprindelsesstedet gennemgået med henblik på en ajourføring af antallet af kommuner.

Enhedsdokumentet berøres ikke af disse ændringer.

5. Henvisning til kontrolstrukturen

Affattelsen af henvisningen til kontrolstrukturen er blevet gennemgået for at harmonisere affattelsen med andre produktspecifikationer. Denne ændring er alene redaktionel. Denne ændring medfører ikke en ændring af enhedsdokumentet.

ENHEDSDOKUMENT

1. Betegnelse(r)

Bordeaux supérieur

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Stille hvidvine med gæringsdygtigt sukker

KORT TEKSTBESKRIVELSE

Stille hvidvine har:

— et naturligt alkoholindhold ≥ 12 %

— et indhold af gæringsdygtigt sukker > 17 g/l

Inden aftapningen har de:

— et indhold af flygtig syre ≤ 13,26 milliækvivalenter/l

— et totalt svovldioxidindhold ≤ 260 mg/l

Efter berigelse er det totale alkoholindhold ≤ 15 % vol.

Hvidvine med gæringsdygtigt sukker er struktureret omkring Semillon B, der giver runde, fyldige vine med en intens farve, en aroma af syltede frugter, der kan sammenstikkes med Sauvignon B og Muscadelle B, som dermed tilfører friskhed. Disse gemmevine (4-8 år) har ofte blomsteragtige aromaer med noter af krydderier og honning.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (% vol.) 11 Minimalt totalt syreindhold Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l) 300

Stille rødvine

KORT TEKSTBESKRIVELSE

Stille rødvine har:

— et naturligt alkoholindhold ≥ 11 %

— et indhold af gæringsdygtigt sukker ≤ 3 g/l

— et indhold af æblesyre ≤ 0,3 g/l

Inden aftapningen har de:

— et indhold af flygtig syre ≤ 13,26 milliækvivalenter/l

— et totalt svovldioxidindhold ≤ 140 mg/l

Efter berigelse er det totale alkoholindhold ≤ 13,5 % vol.

Rødvinene, der hovedsageligt fremstilles af Merlot N i kombination med Cabernet Sauvignon N og i mindre omfang Cabernet Franc N, er runde, fyldige og med en god struktur. Når de er unge, har de almindeligvis aromaer af friske og syltede røde frugter, som ved lagring udvikler sig i retning af noter af krydderier og kogte frugter.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (% vol.) Minimalt totalt syreindhold Maksimalt indhold af flygtige syrer (i meq/l) 20 Maksimalt totalt svovldioxidindhold (i mg/l) 150

5. Vinfremstillingsmetoder

5.1. Særlige ønologiske fremgangsmåder

1. Beplantningstæthed - Afstand

Dyrkningspraksis

På parceller, der er beplantet fra 1. august 2008, skal beplantningstætheden være på mindst 4 500 vinstokke pr. hektar. På disse vinmarker må afstanden mellem rækkerne ikke overstige 2,20 meter, og afstanden mellem vinstokkene i en planterække må ikke være under 0,85 meter.

Denne tæthed kan reduceres til 3 300 vinstokke/ha. På disse vinmarker må afstanden mellem rækkerne i så fald ikke overstige 3 meter, og afstanden mellem vinstokkene i en planterække må ikke være under 1 meter.

2. Regler for beskæring

Dyrkningspraksis

Det er udelukkende tilladt at anvende kort sporebeskæring (korte grene) eller lang sporebeskæring (lange grene). For druesorterne Merlot N, Sémillon og Semillon B, må der ved beskæring højst være 40 000 skud pr. ha og 17 pr. vinstok. For andre druesorter, herunder Cabernet Franc N, Cabernet Sauvignon N, Sauvignon B, Sauvignon Gris G, må antallet af skud ved beskæring højst være 45 000 skud pr. ha og 19 pr. vinstok. Efter skudfjernelse må antallet af frugtbærende grene pr. stok ikke overstige: - For druesorterne Merlot N, Sémillon B og Muscadelle B: 11 grene pr. vinstok på vinmarker med en beplantningstæthed på mindst 4 500 vinstokke pr. hektar og 14 grene pr. vinstok på vinmarker med en beplantningstæthed på under 4 500 vinstokke pr. hektar - For de øvrige druesorter, herunder Cabernet Franc N, Cabernet Sauvignon N, Sauvignon B, Sauvignon Gris G: 13 frugtbærende grene pr. vinstok på vinmarker med en beplantningstæthed på 4 500 vinstokke pr. hektar eller derover og 16 frugtbærende grene pr. vinstok på vinmarker med en beplantningstæthed på under 4 500 vinstokke pr. hektar. Beskæringen foretages senest på det udviklingsstadium, hvor bladene er udfoldede (Lorenz-stadium 9).

Skudfjernelse foretages inden kernesætning.

3. Berigelse

Særlig ønologisk fremgangsmåde

Efter berigelse må rødvine ikke have et totalt alkoholindhold på over 13,5 % vol., hvidvine må efter berigelse ikke have et totalt alkoholindhold på over 15 % vol.

Berigelse ved hjælp af delvis koncentration er tilladt for rødvine indtil en koncentrationsgrad på højst 15 % af den således berigede mængde.

5.2. Maksimale udbytter

Stille hvidvine med gæringsdygtigt sukker

60 hektoliter pr. hektar

Stille rødvine - vinmarker med en beplantningstæthed ≥ 4 500 vinstokke pr. ha

66 hektoliter pr. hektar

Stille rødvine - vinmarker med en beplantningstæthed < 4 000 vinstokke pr. ha

55 hektoliter pr. hektar

Stille rødvine - vinmarker med en beplantningstæthed ≥ 3 300 vinstokke pr. ha < 4 000 vinstokke pr. ha

50 hektoliter pr. hektar

6. Afgrænset geografisk område

Druehøsten, fremstillingen, vinbehandlingen og lagringen af vinen finder sted i følgende kommuner i departementet Gironde på grundlag af den officielle geografiske kode af 26. februar 2020: Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Branne, Brannens, Braud-et-Saint-Louis, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Escoussans, Espiet, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Brède, La Lande-de-Fronsac, La Réole, La Rivière, La Roquille, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Le Bouscat, Le Fieu, Le Haillan, Le Nizan, Le Pian-Médoc, Le Pian-sur-Garonne, Le Pout, Le Puy, Le Taillan-Médoc, Le Tourne, Le Verdon-sur-Mer, Léogeats, Léognan, Les Artigues-de-Lussac, Les Billaux, Les Eglisottes-et-Chalaures, Les Esseintes, Les Lèves-et-Thoumeyragues, Les Peintures, Les Salles, Lesparre-Médoc, Lestiac-sur-Garonne, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulis-en-Médoc, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Noaillac, Noaillan, Omet, Ordonnac, Paillet, Parempuyre, Pauillac, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Puybarban, Puynormand, Queyrac, Quinsac, Rauzan, Reignac, Rimons, Riocaud, Rions, Roaillan, Romagne, Roquebrune, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Sainte-Colombe, Saint-Côme, Sainte-Croix-du-Mont, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Sainte-Eulalie, Saint-Exupéry, Saint-Félix-de-Foncaude, Saint-Ferme, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Sainte-Hélène, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Sainte-Radegonde, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Salaunes, Salleboeuf, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Tresses, Uzeste, Val-de-Livenne, Val de Virvée, Valeyrac, Vayres, Vendays-Montalivet, Vensac, Vérac, Verdelais, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac, Yvrac.

7. Primære druesorter

Cabernet franc N

Cabernet-Sauvignon N

Carmenère N

Cot N - Malbec

Merlot N

Muscadelle B

Petit Verdot N

Sauvignon B - Sauvignon blanc

Sauvignon gris G - Fié gris

Semillon B

8. Tilknytning til det geografiske område

Druesorterne i Bordeaux, der dyrkes i et kystklima, har siden det 17. og 18. århundrede skullet støttes ved opbinding på stolper, og espaliering er blevet almindeligt udbredt for at sikre en god fordeling af høsten og et tilstrækkeligt bladareal til at sikre en korrekt klorofylsyntese for at opnå en optimal modenhed. De forskellige jordbundstyper og de forskellige eksponeringer har ført til udvælgelse og tilpasning af forskellige druesorter afhængigt af miljøegenskaberne, hvilket forklarer den historiske udvikling i retning af blandingsvine. Der kan identificeres fire særskilte typer:

— ler- og kalkholdige jordarter og kalkholdig mergeljord, der er meget udbredt på bakkeskråningerne, hvor Merlot N trives særdeles godt

— kiselholdig jord blandet med ler og kalkholdige bestanddele, der f.eks. er perfekt til Merlot N og Sauvignon B

— sandblandet ler med fine kiselelementer, som giver en lettere jord, der er egnet til fremstilling af hvidvine

— grusjord, som består af grus, kvartsholdige rullesten og mere eller mindre groft sand, der giver veldrænede og varme terrasser, som er perfekte til vinstokke og særlig til Cabernet Sauvignon N.

Den kontrollerede oprindelsesbetegnelse »Bordeaux supérieur« lever op til de krav, der i tidens løb er blevet stillet til producenterne i forhold til den kontrollerede oprindelsesbetegnelse »Bordeaux«, med hensyn til beplantningstæthed (højere), regler for beskæring (lavere antal skud), den maksimale belastning på parcellen (lavere). Disse produktionsbetingelser gør det muligt at opnå mere koncentrerede vine, hvis minimumssukkerindhold og naturlige minimale alkoholindhold udtrykt i volumenprocent er højere end for den kontrollerede oprindelsesbetegnelse »Bordeaux«. Rød- og hvidvine med den kontrollerede oprindelsesbetegnelse »Bordeaux supérieur« har en særlig stil. De adskiller sig ved deres harmoni, en vis elegance, en god balance og en rig aroma, kvaliteter, der bl.a. kan tilskrives det biofysiske miljøs mangfoldighed og druesorterne, men ligeledes forvaltningen af vindyrkningsområdet og vinfremstillingen, der bevirker, at vinene kan gemmes. I kraft af havnen i Bordeaux og byens tætte historiske bånd med andre lande, der meget tidligt gav anledning til en struktureret og omfattende handel, har Bordeaux’s vinsektor altid været åben mod resten af verden og har nydt godt af eller udbredt tekniske innovationer, hvilket har fremmet bedrifternes dynamik, således at de har kunnet bibeholde, udvikle og eksportere deres knowhow, men altid med respekt for århundredgamle traditioner. Med ægteskabet mellem Elinor, hertuginde af Aquitanien, og Henrik Plantagenet, Englands kommende konge, sker der en kraftig udvikling i handelen. Englænderne eksporterer fødevarer, tekstiler og metaller og importerer vine fra Bordeaux. I det 17. århundrede begynder en ny handelsæra med fremkomsten af nye forbrugere. Eksporten er stadig et af de stærke punkter, når det gælder distribution af vine fra Bordeaux, og dermed udbredes knowhow og den kontrollerede oprindelsesbetegnelse Bordeaux supérieurs image og omdømme i hele verden, og i dag tegner produktionen sig for to tredjedele af den vin, der tappes på flaske på ejendommen. De har en mere kompleks struktur og kan gemmes længere end vine med den kontrollerede oprindelsesbetegnelse Bordeaux, idet de kan gemmes i 5-6 år.

9. Andre vigtige betingelser (emballering, mærkning, andre krav)

Område i umiddelbar nærhed

Retsgrundlag:

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen

Området i umiddelbar nærhed, som er genstand for undtagelsen vedrørende fremstilling, vinbehandling og lagring omfatter følgende kommuner på grundlag af den officielle geografiske kode af 26. februar 2020: — Departementet Dordogne: Le Fleix, Fougueyrolles, Gageac-et-Rouillac, Gardonne, Minzac, Pomport, Port-Sainte-Foy-et-Ponchapt, Razac-de-Saussignac, Saint-Antoine-de-Breuilh, Saint-Seurin-de-Prats, Saussignac, Thénac, Villefranche-de-Lonchat. — Departementet Lot-et-Garonne: Baleyssagues, Cocumont, Duras, Esclottes, Loubès-Bernac, Sainte-Colombe-de-Duras, Savignac-de-Duras, Villeneuve-de-Duras.

Større geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen

Den større geografiske enhed »Vin de Bordeaux« eller »Grand Vin de Bordeaux« kan fremgå af etiketten på vin med den kontrollerede oprindelsesbetegnelse. De skrifttyper, der angiver betegnelsen for den større geografiske enhed, må hverken i højde eller bredde være større end to tredjedele af de skrifttyper, der angiver navnet på den beskyttede oprindelsesbetegnelse.

Link til produktspecifikationen

https://info.agriculture.gouv.fr/gedei/site/bo-agri/document_administratif-acf2cbea-d0b8-4acf-b65b-40814c3030e0

(1) EFT L 9 af 11.1.2019, s. 2.